section_heading: Novi europski uspjeh
paragraph_text: mini|Plakat [[Finale UEFA Lige prvaka 2001.|finala UEFA Lige prvaka 2001., Bayern-Valencia (5:4p)]] 2001. godine, nakon četvrt stoljeća, pokal Lige prvaka se vratio u München. Bayern se osvetio Manchester za poraz u finalu 1999., pobjedom u četvrtfinalu rezultatima 1:0 i 2:1. U polufinalu su se osvetili prošlogodišnjem pobjedniku, Real Madridu, pobjedama od 1:0 i 2:1. U finalu na San Siru, Valencia CF je izgubila i drugu godinu zaredom postala drugoplasirana u Ligi prvaka. U utakmici su svi golovi postignuti iz jedanaesteraca. Na kraju Bayern je pobijedio u izvođenju jedanaesteraca, rezultatom 5:4 (1:1). Junak momčadi je bio Oliver Kahn koji je obranio tri jedanaesterca i čija je mentalna hrabrost i spremnost dovela momčad do osvajanja nacionalnog prvenstva nekoliko dana prije. U posljednjem dvoboju Bundeslige 2000./01., Bayern je pobijedio Shalkea, i to doslovno u zadnjim sekundama sezone golom šveđanina Patrika Anderssona. Bayern je osvojio treći naslov prvaka Njemačke, a Schalke 04 je, čini se, prerano slavio svoj naslov prvaka.